gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6237, del 31-03-2010 (2010/3026)

Informació pública del compte de liquidació definitiva del sector SUR-15 (Artesa).
----------------------------------------------------------------------------------

### Dades del document

Número de DOGV
:   6237

Data del DOGV
:   31-03-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/3026


Data del document
:   15-03-2010

Organisme emissor
:   Ajuntament d'Onda

Tipus de document
:   Anunci

Descriptors 

:   * Onda
    * pla d'urbanisme
    * administració local

Informació pública del compte de liquidació definitiva del sector SUR-15 (Artesa). [2010/3026]  
En virtut del que establixen els articles 177.1.a de la Llei 16/2005, de 30 de desembre, de la Generalitat, i 416 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, i en relació amb el document compte de liquidació definitiva del Projecte de Reparcel·lació del Sector Urbanitzable Residencial SUR-15 (Artesa), se'ls concedix audiència pel termini d'un mes perquè en el termini esmentat puguen consultar l'expedient i, si és el cas, formular al·legacions, reclamacions o suggeriments per escrit amb caràcter previ a la seua aprovació definitiva.   
El termini d'un mes esmentat comptarà a partir de la publicació de l'anunci en el Diari Oficial de la Comunitat Valenciana, a l'organisme competent del qual es remetrà la sol·licitud de publicació una vegada es constate la recepció de l'avís d'exposició pública per tots els interessats.   
Així mateix, se'ls informa que, una vegada resolts els tràmits d'informació pública i les al·legacions, la Junta de Govern Local procedirà a l'aprovació definitiva de la referida documentació, atés que és òrgan competent per a adoptar el dit acord.   
La consulta de la nova documentació podrà efectuar-la, si ho desitja, en la tercera planta de l'Ajuntament (Secció d'Urbanisme i Medi Ambient), plaça del Pla, número 1, en horari d'oficines, d'11.30 hores a 14.00 hores, o a les oficines de l'agent urbanitzador.  
Onda, 15 de març de 2010.- El tinent d'alcalde delegat de l'Àrea d'Urbanisme i Medi Ambient: Juan Miguel Salvador Pérez.
Diari Oficial de la Generalitat Valenciana


Sumari del DOGV 6214, del 25-02-2010 (2010/1765)

Notificació de resolucions dictades en expedients sancionadors. Expedient número 462009SAT001439 i següents.
------------------------------------------------------------------------------------------------------------

### Dades del document

Número de DOGV
:   6214

Data del DOGV
:   25-02-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/1765


Data del document
:   29-01-2010

Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de resolucions dictades en expedients sancionadors. Expedient número 462009SAT001439 i següents. [2010/1765]  
  
\* \* \* \* \* \* \* \* \* \* \* \* \*  
Per la present es notifica a les empreses que a continuació es detallen, a les quals la Inspecció Provincial de Treball practicà actes d'infracció, que esta Direcció Territorial d'Ocupació i Treball ha dictat resolucions administratives en els expedients sancionadors que també es detallen, resolucions que no es van poder notificar per haver desaparegut els destinataris, traslladat a un altre domicili o altres causes anàlogues.  
Les empreses interessades podran comparèixer en esta Direcció Territorial d'Ocupació i Treball (Secció de Sancions), situada a València, avinguda del Baró de Càrcer, 36, 3, per al coneixement del text íntegre de les resolucions i perquè hi conste el dit coneixement, tot això d'acord amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la nova redacció que en fa la Llei 4/1999, de 14 de gener, de modificació de la Llei 30/1992.  
Així mateix, les empreses interessades podran interposar recurs d'alçada en el termini d'un mes, a partir de la publicació del present edicte, davant del director general de Treball, Cooperativisme i Economia Social, d'acord amb l'article 114 i següents del text legal mencionat, i a estos efectes podran examinar en el termini indicat els expedients que es troben en esta direcció territorial.  
València, 29 de gener de 2010.- El director territorial d'Ocupació i Treball: Jorge Ramos Jiménez.
Diari Oficial de la Generalitat Valenciana


Sumari del DOGV 6183, del 13-01-2010 (2009/14412)

RESOLUCIÓ de 16 de desembre de 2009, de la consellera de Justícia i Administracions Públiques, per la qual es designen els membres que integren la Junta d'Expurgació de Documents Judicials.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6183

Data del DOGV
:   13-01-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/14088


Data del document
:   16-12-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * arxiu

RESOLUCIÓ de 16 de desembre de 2009, de la consellera de Justícia i Administracions Públiques, per la qual es designen els membres que integren la Junta d'Expurgació de Documents Judicials. [2009/14584]  
El Decret 61/2006, de 12 de maig, del Consell, pel qual s'aprova el Reglament de Funcionament de la Junta d'Expurgació de Documents Judicials i es crea el Fons Històric Judicial de la Comunitat Valenciana, regula en l'article 6 la composició de la Junta d'Expurgació de Documents Judicials, i estableix l'article 7 una duració de tres anys per al mandat dels seus membres.  
Per Resolució de 27 de juny de 2006, del conseller de Justícia, Interior i Administracions Públiques, van ser nomenats els membres que integraven la Junta d'Expurgació de Documents Judicials.  
Transcorregut el període per al qual van ser designats, procedix renovar la seua composició.  
Ateses les propostes formulades pels òrgans consultats, i en virtut de les atribucions que em confereix l'esmentat article 6 del Reglament de Funcionament de la Junta d'Expurgació de Documents Judicials, resolc:  
Primer  
Designar els membres que integren la Junta d'Expurgació de Documents Judicials:  
President:  
Titular: Salvador Vilata Menadas  
Suplent: Miguel Ángel Beltrán Aleu   
Secretari:  
Titular: Adolfo Sanz Sánchez   
Suplent: Juan Luis Gironés Penadés  
Vocals:  
Titular: Joaquín Baños Alonso  
Suplent: Javier Arias Ochoa  
Titular: Josefina Latorre Arfella  
Suplent: César Manuel Barona Sanchis  
Titular: Francesc Torres Faus  
Suplent: Francisco Javier Sánchez Portas  
Segon  
Notificar la present resolució a les persones designades i publicar-la en el Diari Oficial de la Comunitat Valenciana.  
València, 16 de desembre de 2009.- La consellera de Justícia i Administracions Publiques: Paula Sánchez de León Guardiola.
Diari Oficial de la Generalitat Valenciana


Sumari del DOGV 6309, del 13-07-2010 (2010/7454)

Informació pública del programa per a la sostenibilitat i per a la qualitat de vida: difusió dels valors naturals i paisatgístics de Benissa.
---------------------------------------------------------------------------------------------------------------------------------------------

### Dades del document

Número de DOGV
:   6309

Data del DOGV
:   13-07-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/7454


Organisme emissor
:   Ajuntament de Benissa

Tipus de document
:   Anunci

Informació pública del programa per a la sostenibilitat i per a la qualitat de vida: difusió dels valors naturals i paisatgístics de Benissa. [2010/7454]  
La Junta de Govern Local, en data 26 de maig de 2010, ha disposat sotmetre a informació pública durant el termini d'un mes, comptador des de la publicació d'aquest edicte en el Diari Oficial de la Comunitat Valenciana, el programa per a la sostenibilitat i per a la qualitat de vida: difusió dels valors naturals i paisatgístics de Benissa.  
Cosa que es publica perquè se'n prenga coneixement, i es fa saber que l'expedient podrà ser examinat a les oficines del Departament de Medi Ambient (siti al c/ Alacant, 5, baixos) i que, durant el termini indicat, podran presentar-s'hi al·legacions i suggeriments; tot això de conformitat amb el que disposen l'article 76 de la Llei 4/2004, d'Ordenació del Territori i Protecció del Paisatge, i els articles 90.2 i 83.2 de la Llei 16/2005, de 30 de desembre, Urbanística Valenciana.   
Benissa, 4 de juny de 2010.- El regidor de Medi Ambient: José M.ª Serna Bello.
Diari Oficial de la Generalitat Valenciana


Sumari del DOGV 6200, del 05-02-2010 (2010/803)

Informació pública de la declaració d'interés comunitari per a centre recreatiu Lo Monte al terme municipal de Pilar de la Horadada. Expedient DIC-05/0920.
-----------------------------------------------------------------------------------------------------------------------------------------------------------

### Dades del document

Número de DOGV
:   6200

Data del DOGV
:   05-02-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/803


Data del document
:   30-11-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * Pilar de la Horadada
    * pla d'urbanisme

Informació pública de la declaració d'interés comunitari per a centre recreatiu Lo Monte al terme municipal de Pilar de la Horadada. Expedient DIC-05/0920. [2010/803]  
Pel fet d'haver-se admés a tràmit, d'acord amb el que preveu la Llei 10/2004 de 9 de desembre, de la Generalitat Valenciana, sobre sòl no urbanitzable, l'expedient DIC-05/0920, declaració d'interés comunitari per a centre recreatiu Lo Monte amb camp de pràctiques, escola de golf pitch and putt i serveis complementaris: restauració i hoteleria al municipi de Pilar de la Horadada, parcel·la 32, polígon 4, promogut per Víctor José i Ángel Miguel Martínez García, mitjançant aquest edicte se sotmet a informació pública l'expedient durant el termini de vint dies hàbils des de la publicació d'aquest edicte, dins del qual l'expedient pot ser examinat al Servei Territorial d'Ordenació del Territori d'Alacant, siti a l'avinguda d'Aguilera, núm. 1, 5ª planta d'aquesta capital.  
Alacant, 30 de novembre de 2009.- El director general d'Urbanisme: José María Selva Ros.
Diari Oficial de la Generalitat Valenciana


Sumari del DOGV 6198, del 03-02-2010 (2010/800)

Informació pública de la declaració d'interés comunitari per a l'ampliació d'explotació minera, al terme municipal d'Higueruelas. Expedient OEU-5022/0207.
----------------------------------------------------------------------------------------------------------------------------------------------------------

### Dades del document

Número de DOGV
:   6198

Data del DOGV
:   03-02-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/800


Data del document
:   11-12-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * Higueruelas
    * pla d'urbanisme

Informació pública de la declaració d'interés comunitari per a l'ampliació d'explotació minera, al terme municipal d'Higueruelas. Expedient MVY-6158/0207. [2010/800]  
Pel fet d'haver-se admés a tràmit, d'acord amb el que preveu la Llei 10/2004, de 9 de desembre, de la Generalitat Valenciana, sobre sòl no urbanitzable, l'expedient NVI 6301/0207, promogut per Caolines Lapiedra, SL per a l'ampliació d'explotació minera, ubicada al polígon 5 i 6, parcel·les 199 i altres, del terme municipal d'Higueruelas, mitjançant aquest edicte se sotmet a informació publica el projecte de declaració d'interés comunitari, juntament amb l'estudi d'impacte ambiental i estudi d'integració paisatgística, durant el termini de trenta dies hàbils des de la publicació d'aquest edicte, dins del qual l'expedient pot ser examinat al Servei Territorial d'Ordenació del Territori de València amb seu a l'edifici Prop de l'av. de Gregori Gea, 27 de València, en horari d'atenció al públic de 9 a 14 hores.  
València, 11 de desembre de 2009.- El director general d'Urbanisme: José María Selva Ros.
Diari Oficial de la Generalitat Valenciana


Sumari del DOGV 6337, del 20-08-2010 (2010/8939)

Notificació d'anul·lació d'autoritzacions sanitàries i inscripció en el Registre General Sanitari d'Aliments. Expedient número BD-390/2009 i altres.
----------------------------------------------------------------------------------------------------------------------------------------------------

### Dades del document

Número de DOGV
:   6337

Data del DOGV
:   20-08-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/8939


Organisme emissor
:   Conselleria de Sanitat

Tipus de document
:   Anunci

Notificació d'anul·lació d'autoritzacions sanitàries i inscripció en el Registre General Sanitari d'Aliments. Expedient número BD-390/2009 i altres. [2010/8939]  
No s'han pogut notificar de manera personal i directa a les persones interessades les resolucions que s'indiquen a continuació d'anul·lació de les autoritzacions sanitàries i inscripció en el Registre General Sanitari d'Aliments, i d'acord amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publiquen ara.  
Per a conèixer el contingut íntegre de la resolució ha de comparèixer en la Direcció General de Salut Pública de la Conselleria de Sanitat, situada en l'avinguda de Catalunya, 21 de València, en el termini de 10 dies des de l'endemà de la publicació d'este edicte. Una vegada transcorregut este termini, la notificació es considera feta amb caràcter general.   
València, 18 de juny de 2010.- El director general de Salut Pública: Manuel Escolano Puig.   
«Vistos els expedients d'anul·lació de les autoritzacions sanitàries i inscripció en el Registre General Sanitari d'Aliments dels establiments que s'allisten en la taula adjunta i d'acord amb el que disposen el Reial Decret 1712/1991, de 29 de novembre, i altres disposicions complementàries.  
Com que esta Direcció General de Salut Pública té competència per a resoldre d'acord amb l'article 11 del Decret 120/2007, de 27 de juliol, del Consell de la Generalitat, que aprova el Reglament Orgànic i Funcional de la Generalitat de Sanitat, resolc anul·lar les autoritzacions sanitàries de funcionament i inscripció en el Registre General Sanitari d'Aliments pels motius detallats.   
Contra este acte es pot interposar un recurs d'alçada en el termini d'un mes comptador des de l'endemà de la publicació d'este edicte davant el subsecretari de la Conselleria de Sanitat, d'acord amb l'article 115 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999».  

Diari Oficial de la Generalitat Valenciana


Sumari del DOGV 6239, del 06-04-2010 (2010/3720)

Correcció d'errades de l'anunci de licitació de l'expedient 63/2010. Subministrament i manteniment de la Xarxa LAN Multiservei del nou Hospital La Fe de València.
------------------------------------------------------------------------------------------------------------------------------------------------------------------

### Dades del document

Número de DOGV
:   6239

Data del DOGV
:   06-04-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/3720


Data del document
:   31-03-2010

Organisme emissor
:   Conselleria de Sanitat

Tipus de document
:   Correcció d'errades

Anàlisi jurídica

 Descriptors 

:   * contracte de subministraments

Correcció d'errades de l'anunci de licitació de l'expedient 63/2010. Subministrament i manteniment de la Xarxa LAN Multiservei del nou Hospital La Fe de València. [2010/3720]  
S'ha advertit una errada en la publicació de l'anunci de licitació de l'expedient 63/2010, «Subministrament i manteniment de la Xarxa LAN Multiservei del nou Hospital La Fe de València», publicat en el Diari Oficial de la Comunitat Valenciana número 6237, pàgines 12524 i 12016, de 31 de març de 2010.  
D'acord amb l'article 105, punt 2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal rectificar l'errada següent:  
Pàgina 12258, punt 5.   
On diu:   
«Garantia provisional: 3% del pressupost de licitació»;  
Ha de dir:  
«Garantia provisional: no procedeix».  
Esta correcció, únicament modifica este punt.   
València, 31 de març de 2010.- El director general de Recursos Econòmics (Decret 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6400, del 18-11-2010 (2010/12057)

Notificació a l'entitat Asociación para la Promoción del Empleo. Expedient número FTF06/2009/39/46.
---------------------------------------------------------------------------------------------------

### Dades del document

Número de DOGV
:   6400

Data del DOGV
:   18-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/12177


Organisme emissor
:   Servei Valencià d'Ocupació i Formació

Tipus de document
:   Anunci

Notificació a l'entitat Asociación para la Promoción del Empleo. Expedient número FTF06/2009/39/46. [2010/12712]  
Com que no s'ha pogut practicar la notificació personal a la persona interessada de l'acte administratiu que tot seguit s'indica, es publica un extracte d'este en el Diari Oficial de la Comunitat Valenciana, d'acord amb allò disposat en l'article 59.5 de la Llei 30/1992, de 26 de noviembre, del Règim Jurídic de les Administracions Públiques i del Procediment Administratiu Comú, modificada per Llei 4/1999, en relació amb l'article 61 del mateix text legal.  
Perquè la persona interessada puga tindre coneixement íntegre de l'acte i en quede constància, podrà comparéixer, en el termini de 10 dies des de la publicació d'este anunci en el Diari Oficial de la Comunitat Valenciana, en el Servici Territorial de Formació de València, siti a l'avinguda Baró de Càrcer, número 36, a València, de de 09.00 a 14.00 hores.  
Expedient número: FTF06/2009/39/46  
Entitat interessada: Asociación para la Promoción del Empleo.  
Últim domicili conegut: carrer Sant Joaquim, número 14, baixos.  
Localitat: Xirivella (46329 València).  
Escrit del tècnic d'enllaç del Centre de Formació de Picanya, pel qual se sol·licita completar o reparar la documentació justificativa a l'entitat Asociación para la Promoción del Empleo.  
València, 11 de novembre de 2010.- El director general de Formació i Qualificació Professional: Joaquín Vañó Gironés.
Diari Oficial de la Generalitat Valenciana


Sumari del DOGV 6260, del 05-05-2010 (2010/4030)

Notificació de la sentència dictada en el judici ordinari número 883/2007.
--------------------------------------------------------------------------

### Dades del document

Número de DOGV
:   6260

Data del DOGV
:   05-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/4030


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el judici ordinari número 883/2007. [2010/4030]  
Judici ordinari 000883/2007   
Demandant: Telebombeo, SL   
Procurador: Sergio Llopis Aznar.   
Demandat: Reformas y Construcciones Espco, SL i desconegut.  
Que en aquest Jutjat, en les actuacions de judici ordinari 883/2007, el magistrat jutge, el 15 de gener de 2010 ha dictat sentència amb l'encapçalament i dispositiva següents:   
«Sentència número 8  
València, 15 de gener de 2010   
Salvador Vilata Menadas, magistrat jutge del Jutjat Mercantil número 1 de València, he vist aquestes actuacions de judici ordinari, registrades amb el número 883/2007, dels assumptes civils d'aquest Jutjat; són part l'entitat Telebombeo, SL, representada pel procurador senyor Llopis Aznar i assistida pel lletrat senyor Mascaros Ibernón, com a part demandant, i la mercantil Reformas y Construcciones Espco, SL i Rafael Belenguer Carrasco, com a part demandada, declarada en rebel·lia, i es procedeix,   
Dispositiva  
Estime la demanda promoguda pel procurador senyor Llopis Aznar, en la representació que exerceix del seu mandant Telebombeo, SL , i condemne l'entitat mercantil Reformas y Construcciones Espco, SL, a pagar a l'actora la suma de quatre mil tres-cents quaranta-cinc euros i vint-i-quatre cèntims (4.345,24 euros) de principal, més els interessos legals d'aquesta produïts des del dia 7 de desembre de 2007 fins a fer-ne el pagament complet del deute; i declare a tots els efectes pertinents en dret la responsabilitat solidària de l'administrador societari Rafael Belenguer Carrasco, a qui condemne a sotmetre's a aquesta resolució; tot això amb la imposició del pagament de les costes processals causades a la part demandada. Notifiqueu aquesta resolució a les parts de forma legal i feu-los saber que s'hi pot interposar un recurs d'apel·lació davant de l'Audiència Provincial de València, que cal preparar dins del termini de cinc dies  
Aquesta és la meua sentència, que pronuncie, mane i firme».   
I perquè valga de notificació de sentència al demandat Reformas y Construcciones Espco, SL, i desconegut, es publica aquest edicte en el Diari Oficial de la Comunitat Valenciana, conforme a l'article 497 de la Llei d'Enjudiciament Civil, atés que se'n desconeix el parador.  
València, 11 de març de 2010.- La secretària judicial: Mª José Navarro Melchor.